EkBass/fiwiki-20250220-pages-articles huggingface dataset:
Liisa Ahtee

Liisa Marjatta Ahtee (s. 2. lokakuuta 1937 Turku) on suomalainen farmakologian professori emerita. Hän toimi farmakologian ja lääkeaineiden biologisen standardisoinnin professorina Helsingin yliopistossa vuosina 1975–2002, kunnes jäi eläkkeelle. Ahteen vanhemmat olivat lakitieteen tohtori Aaro Ahtee ja Lyyli Vartio. Professori emerita Maija Ahtee on hänen sisarensa. Liisa Ahtee tuli ylioppilaaksi Helsingin Uudesta yhteiskoulusta 1955 ja valmistui lääketieteen lisensiaatiksi vuonna 1962. Ahtee väitteli lääketieteen ja kirurgian tohtoriksi Helsingin yliopiston farmakologian laitoksesta vuonna 1967. Vuonna 1968 hänet nimitettiin farmakologian dosentiksi. Hän osallistui myös Lääkehuollon täydennyskoulutuskeskuksen hallituksen toimintaan 1981–1991. Ahteen erikoisala on neurofarmakologia, ja hän on tutkinut erityisesti keskushermoston välittäjäaineita sekä lääke- ja huumeriippuvuutta. Hän on kansainvälisesti arvostetuimpia suomalaisia farmakologeja, ja hän on työskennellyt Helsingin yliopiston lisäksi ulkomailla Cambridgessä (1967–1969), Lontoossa (1970–1971), Göteborgissa (1977) ja Pariisissa (1980). Ahteen tieteelliseen tuotantoon kuuluu noin 150 alkuperäistutkimusta.Facta 2001, Täydennysosa 1990, s. 189. WSOY 1990. Vuonna 1999 Ahtee sai Albert Wuokon palkinnon, ja vuonna 2003 hänet kutsuttiin Tarton yliopiston kunniatohtoriksi. == Lähteet == ==Aiheesta muualla== * Liisa Ahtee Tuhat- tietokannassa. Helsingin yliopisto. * Liisa Ahtee. Researchgate.net. Luokka:Suomalaiset farmakologit Luokka:Helsingin yliopiston professorit Luokka:Suomalaiset professorit Luokka:Vuonna 1937 syntyneet Luokka:Elävät henkilöt
Teuvo Ahti

Teuvo Tapio Ahti (s. 14. kesäkuuta 1934) on suomalainen kasvi- ja sienitieteilijä ja emeritusprofessori. Hän jäi eläkkeelle vuonna 1997, minkä jälkeen hän on toiminut kasvimuseon tutkijana. Ahti oli Helsingin yliopiston kasvimuseon kustos vuosina 1969–1979 sekä itiökasvisystematiikan henkilökohtainen professori vuodesta 1979. Hän on ollut Suomalaisen Tiedeakatemian jäsen vuodesta 1977 lähtien. Ahti on tutkinut erityisesti jäkäläsienten taksonomiaa ja ekologiaa. Hän on ollut International Association of Lichenologyn puheenjohtaja.Facta2001 1. osa palsta 157 Ahdin puoliso on kasvitieteilijä Leena Hämet-Ahti. == Lähteet == ==Aiheesta muualla== * Teuvo Ahti Helsingin yliopiston Tuhat-tutkimustietojärjestelmässä Luokka:Suomalaiset kasvitieteilijät Luokka:Suomalaiset sienitieteilijät Luokka:Helsingin yliopiston professorit Luokka:Vuonna 1934 syntyneet Luokka:Elävät henkilöt Luokka:Suomalaiset professorit
Keine Ahnung (yhtye)

Keine Ahnung on vuonna 1999 perustettu Rammstein-yhtyeen covereihin keskittyvä turkulainen Tod Metall -yhtye. Yhtyeen perustaja oli rumpali Teuvo Raiskio, taiteilijanimeltään Mutter (Suomessa myös Mutteri). Lehtihaastatteluissaan Raiskio on usein puhunut siitä, että "häntä odottaa henkilökohtainen Untergang". Hänen katoamisensa on tehnyt tästä ennustuksesta totta. Raiskion lisäksi yhtyeeseen kuuluvat kitaristi ja vokalisti Edvard Marela, taiteilijanimeltään Enkeli, basisti Turo Kvisti (Merimies) sekä kadonneen Raiskion korvannut rumpali Pekka Lautamaa (Haikala). Keine Ahnung on kuvitteellinen yhtye Reijo Mäen jännitysromaanissa Mustasiipi. Kirjan mukaan yhtyettä koskevat tiedot ovat peräisin Wikipediasta. ==Lähteet== Luokka:Kuvitteelliset yhtyeet
Järvikoiskylä

Järvikoiskylä (vatjaksi Jarvikoisčülä, ) on entinen vatjalaiskylä Leningradin alueen Jaaman piirin Kattilan kunnassa Venäjällä. Se sijaitsee Paapinajärven kaakkoisrannalla 18 kilometriä Kattilasta länteen. Vuonna 2007 kylässä oli yksi vakituinen asukas. Kylä oli olemassa 1500-luvulla, vaikka sen vuosina 1618–1623 sanotaan olleen autio (”ödhe”). Vuonna 1848 siellä oli 139 ja 1900-luvun alussa 187 asukasta (93 miestä ja 94 naista). Hallinnollisesti Järvikoiskylä kuului Pietarin kuvernementin Jaaman kihlakunnan Kattilan volostiin. Kylässä oli hyvin tunnettu Iiliän koivu (vatjaksi Iilia kahči), pyhä sűvä kaivo ja uhriaitaus, josta on julkaistu yksityiskohtaisia kuvauksia. Kylä oli 1800-luvun lopusta alkaen vatjalaiskulttuurin tukimuskohde. Järvikoiskylässä on käynyt useita kansatieteellisiä tutkimusretkiä, muun muassa Vihtori Alavan, Samuli Paulaharjun, J. Lukkarisen sekä Paul Aristen. Järvikoiskylä tuhoutui toisen maailmansodan aikana, mutta rakennettiin uudelleen sodan jälkeen. Nykyään siellä on lähinnä huvila-asutusta. ==Lähteet== * Talve, Ilmar: Vatjalaista kansankulttuuria. Helsinki, 1981. ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Vatjalaiset Luokka:Kattilan kylät
Juan Fernando Quintero

Juan Fernando Quintero Paniagua (s. 18. tammikuuta 1993 Medellín, Kolumbia) on kolumbialainen jalkapalloilija, pelipaikaltaan hyökkäävä keskikenttä. Hän edustaa argentiinalaista River Platea. ==Ura== ===Envigado=== Juan Fernando Quintero aloitti jalkapalloilun kotimaansa Kolumbian Evigadossa vuonna 2004. Hän edusti Envigadoa junioritasolla vuoteen 2009 asti, jolloin hän siirtyi A-joukkueeseen. Quintero edusti lopulta Envigadoa miesten tasolla vuodet 2009–2012, tehden pelaamissaan 43 ottelussa viisi maalia. ===Atlético Nacional=== Vuonna 2012 Quintero lähti Kolubian huippuseuraan Atlético Nacionaliin, jossa hän tosin ehti pelata vain 15 ottelua ennen siirtymistään lainalle Pescaraan. ===Delfino Pescara 1936=== Juan Fernando Quintero siirtyi Pescaraan kaudeksi 2012–2013. Hän pelasi loistavan alkukauden, kuuluen joukkueen parhaimmistoon. Joukkueena Pescara ei tosin menestynyt, sillä se oli koko ajan putoamisviivan alapuolella. Quintero kuitenkin ehti herättää monien suurseurojen mielenkiinnon, kuten Internazionale Milanon ja Udinese Calcion. Hän kuitenkin loukkaantui huhtikuun alussa päätyen kuukauden sairauslomalle. ==Maajoukkue== Juan Fernando Quintero teki A-maajoukkuedebyyttinsä vuonna 2012 ottelussa Kamerunia vastaan. Kolumbian U-20-maajoukkueen päävalmentaja kutsui Quinteron vuoden 2013 Etelä-Amerikan U-20-vuotiaiden kisoihin 2013. Kolumbia sijoittui kolmanneksi, ja Quintero pelasi loistavan turnauksen, jonka jälkeen hänet valittiin turnauksen arvokkaimmaksi pelaajaksi. ==Pelityyli== Juan Quintero on pelipaikaltaan hyökkäävä keskikenttä. Hän on pelinrakentaja. Erittäin teknistä Quinteroa on verrattu maanmieheensä James Rodrígueziin, joka on Quinteron tavoin vasenjalkainen. Quintero tunnetaan myös loistavista vapaapotkuistaan. Hän on myös vikkelä harhauttelija. ==Lähteet== *Quintero Transfermarkt.co.uk-sivustolla Luokka:Kolumbialaiset jalkapalloilijat Luokka:Vuonna 1993 syntyneet Luokka:Elävät henkilöt
Sauvokkala

Sauvokkala (vatjaksi Savvokkala, ) on entinen vatjalaiskylä Leningradin alueen Jaaman piirin Kattilan kunnassa Venäjällä. Se sijaitsee Paapinajärven koillisrannalla 13 kilometriä Kattilasta länteen. Vuonna 2007 kylässä oli viisi vakituista asukasta. Kylä oli olemassa jo 1500-luvulla, vaikka se (Safwukala) maakirjan mukaan 1618–1623 oli melkein autio. Vuonna 1848 kylässä oli 77 asukasta, ja vuonna 1901 asukkaita oli 120 (62 miestä ja 58 naista). 1920-luvulla kylässä oli 25 taloa. ==Lähteet== * Ilmar Talve: Vatjalaista kansankulttuuria, Helsinki, 1981 ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Vatjalaiset Luokka:Kattilan kylät
Eric Fisher

Eric William Fisher (s. 5. tammikuuta 1991 Rochester, Michigan) on yhdysvaltalainen amerikkalaisen jalkapallon pelaaja, pelipaikaltaan hyökkäyksen ulompi linjamies. Hän pelasi urallaan yhdeksän kautta NFL-liigassa vuosina 2013–2021, edustaen pääosan urastaan Kansas City Chiefsiä. Fisher valittiin urallaan kahdesti NFL:n tähdistöotteluun Pro Bowliin. Kansas Cityssä hän voitti sarjan mestaruuden Super Bowlin kaudella 2019. Keski-Michiganin yliopiston joukkueessa yliopistojalkapalloa pelannut Fisher oli vuoden 2013 NFL:n varaustilaisuuden ensimmäinen valinta. Fisher edusti Kansas Citya kahdeksan kautta. Alkuun hän ei ollut lunastaa ensimmäisen varausvuoron odotuksia, mutta hänestä kehittyi hyvä linjapelaaja. Kaudeksi 2021 Fisher siirtyi yksivuotisella sopimuksella Indianapolis Coltsiin. Useampi joukkue oli kiinnostunut Fisheristä seuraavalla kaudella. Hän teki sopimuksen Miami Dolphinsin kanssa kauden ollessa jo pitkällä, muttei pelannut otteluakaan joukkueessaan, vaan hänet laitettiin loukkaantuneiden pelaajien listalle ennen runkosarjan loppua. Tämän jälkeen hän ei ole pelannut missään ja on käytännössä lopettanut uransa. ==Katso myös== * Luettelo NFL:n ykkösvarauksista ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Reinhold Johan Rehbinder

Reinhold Johan Rehbinder (1741–1824), oli suomalainen sotilas ja valtiopäivämies. Hän oli vuodesta 1785 majuri henkirakuunoissa ja oli mukana sodassa 1788–1790. Sotapalveluksesta erottuaan hän ryhtyi maanviljelijäksi. Hänet kutsuttiin Turkuun 1808 valitsemaan Pietariin lähetettävä lähetystön jäsen. Hän vastusti ankarasti vaalia. Porvoon valtiopäivillä 1809 Rehbinder oli säädyn merkittäviä edustajia ja siviili- ja talousvaliokunnan puheenjohtaja.Otavan Iso tietosanakirja, Otava 1966, osa 7, palsta 381 ==Lähteet== Luokka:Suomalaiset sotilaat Luokka:Ruotsin säätyvaltiopäivien valtiopäivämiehet Luokka:Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka:Suomalaiset aateliset Luokka:Vuonna 1741 syntyneet Luokka:Vuonna 1824 kuolleet
Steve iVander

Steve iVander on suomalainen rap-duo, jonka muodostavat Pyhimys ja Huge L. Duon debyyttialbumi Olen musta julkaistiin 10. toukokuuta 2013 Monsp Recordsin kautta. Albumin kappale "Poppers" julkaistiin digisinglenä, ja kappaleesta "Raha ei tekeytymällä lopu" on julkaistu musiikkivideo. Albumi vedettiin kuitenkin heti julkaisun jälkeen pois myynnistä tekijänoikeuteen liittyvän epäselvyyden takia, mutta julkaistiin jälleen uutena versiona 21. toukokuuta 2013. Olen musta sijoittui 33. sijalle Suomen virallisella albumilistalla. == Diskografia == ===Albumit=== * Olen musta (2013) Olen musta (remix) (2015) ===Singlet=== * "Poppers" (2013) ===Musiikkivideot=== * Raha ei tekeytymällä lopu (2013) == Lähteet == == Aiheesta muualla == * Pyhimyksen kotisivut * Huge L Facebook -sivustolla Luokka:Suomalaiset hip hop -yhtyeet Luokka:Suomalaiset duot
Henrik Rehbinder

Henrik Rehbinder (1604–1680) oli Liivinmaalla syntynytSvenskt biografiskt lexikon sotilas. Hän sai vapaaherran arvon 1680. Rehbinder osallistui Wittstockin taisteluun 1636 ja otti ratsumestarina osaa 1648 Prahan piiritykseen. Puolan sodassa hänet nimitettiin 1656 henkiratsurykmentin everstiksi. Hän oli Suomen armeijan ylipäällikkö vuodesta 1673.Otavan Iso tietosanakirja, Otava 1966, osa 7, palsta 381 ==Lähteet== Luokka:Ruotsalaiset upseerit Luokka:Vuonna 1604 syntyneet Luokka:Vuonna 1680 kuolleet
Pieni-Rutja

Pieni-Rutja (vatjaksi Pieni Rud'd'a, ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilasta kuusi kilometriä kaakkoon. Vuonna 2007 kylässä oli 15 vakituista asukasta. Naapurikylä Iso- Rutja oli venäläinen. Kylä oli olemassa 1500-luvulla, sillä se mainitaan maakirjassa 1618–1623 Mensaja Rudiala. Vuonna 1848 kylässä oli 71 ja vuonna 1901 103 asukasta (52 miestä ja 51 naista). Vatjalainen murre oli samanlaista kuin Pummolassa. ==Lähteet== * Talve, Ilmar: Vatjalaista kansankulttuuria. Helsinki, 1981. ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Vatjalaiset Luokka:Kattilan kylät
E. J. Manuel

Erik James "E. J." Manuel, Jr. (s. 19. maaliskuuta 1990 Virginia Beach, Virginia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Urallaan Manuel on edusti Buffalo Billsiä ja Oakland Raidersia. Manuel pelasi lähinnä varamiehenä, eikä onnistunut koskaan vakiinnuttamaan paikkaansa NFL-liigassa. ==Pelaajaura== Floridan osavaltionyliopistossa yliopistojalkapalloa ennen ammattilaisuraansa pelannut Manuel oli Buffalo Billsin ensimmäisen kierroksen varaus vuoden 2013 NFL:n varaustilaisuudessa. Ennen varaustilaisuutta Manuelia verrattiin Josh Freemaniin ja häntä pidettiin yhtenä parhaista varaustilaisuuden pelinrakentajista. Häntä kuitenkin arvosteltiin alahtelevista tuloksista yliopistopeleissä. Buffalon päätös varata Manuel oli yllätys, koska muun muassa Matt Barkley ja Geno Smith olivat vielä varaamatta. Kesäkuussa 2013 Manuel teki neljän vuoden noin 9 miljoonan arvoisen sopimuksen.http://www.spotrac.com/nfl/buffalo-bills/e.j.-manuel/ Vuonna 2017 Manuel teki yksivuotisen sopimuksen Oakland Raidersin kanssa. Raidersissa Manuel toimi Derek Carrin varamiehenä, eikä saanu paljoa peliaikaa. Manuelilla ei ollut sopimusta minkään seuran kanssa kaudella 2018. Keväällä 2019 hän teki sopimuksen Kansas City Chiefsin kanssa, mutta ennen harjoitusleirien alkua hän ilmoitti lopettavansa ammattilaisuransa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1990 syntyneet Luokka:Elävät henkilöt
Karl Friedrich Rehbinder

Karl Friedrich Rehbinder (1764–1841) oli baltiansaksalainen kreivi ja Saku- oluttehtaan perustaja. Hän rakensi tiluksilleen Sakun kartanoon panimon vuonna 1820.Sinebrychoff.fi ==Lähteet== Luokka:Baltiansaksalaiset Luokka:Vuonna 1764 syntyneet Luokka:Vuonna 1841 kuolleet
Reiman

Reiman on muun muassa seuraavien henkilöiden sukunimi: *Ella Reiman (s. 2002), suomalainen pesäpalloilija *Juska Reiman (s. 1993), suomalainen näyttelijä *Leena Reiman, suomalainen kustantaja *Liina Reiman (1891–1961), virolainen näyttelijä *Mathias Reiman (k. 1684), suomalainen puunveistäjä *Raul Reiman (1950–1987), suomalainen iskelmäsanoittaja *Villem Reiman (1861–1917), virolainen kansanvalistaja ja historioitsija. ==Entinen nimi== *Vilho Reima, ent. Reiman (1867–1948), suomalainen kansansivistäjä, kansakoulunopettaja, kansanedustaja (Suomalainen puolue) ja kouluneuvos *Enok Reimaa, ent. Reiman (1913–1988), suomalainen rovasti, siirtolais- ja sotilaspappi, opettaja, opistonjohtaja, laulaja ja kuoronjohtaja == Katso myös == *Reimann
Puumaja

Puumaja on puuhun tehty maja. Puumajan rakentaminen voi olla kielletty joissain paikoissa, esimerkiksi kansallispuistoissa. Luokka:Rakennukset ja rakennelmat Luokka:Leikit
Villem Reiman

Villem (Willem) Reiman (1861–1917) oli virolainen kansanvalistaja ja historioitsija. Hän valmistui teologian kandidaatiksi 1887. Hän toimi Jakob Hurtin apuna Pietarissa vuosina 1888–1889, oli sitten Viljandimaalla Kolga- Jaanin kirkkoherra. Hän oli Viron raittiusliikkeen johtaja, Eesti Kirjanduse Seltsin (EKS) esimies ja virolaisen raamatunkäännöskomitean jäsen.Otavan Iso tietosanakirja, Otava 1966, osa 7, palsta 390 ==Lähteet== Luokka:Virolaiset historioitsijat Luokka:Virolaiset papit Luokka:Vuonna 1861 syntyneet Luokka:Vuonna 1917 kuolleet
Ernst Fabian Wrede

Ernst Fabian Wrede (17. heinäkuuta 1886 Muolaa – 21. helmikuuta 1952 Helsinki) oli suomalainen kansainvälisten asioiden hoitaja ja talousvaikuttaja. Wreden vanhemmat olivat ylijohtaja, vapaaherra Carl Ernst Wrede ja Sigrid Naema Maria Schulman. Hän valmistui Helsingin yliopistosta filosofian kandidaatiksi 1906 ja lakitieteen kandidaatiksi 1911. Wrede toimi kansainvälisen maatalousinstituutin esittelevänä sihteerinä Roomassa 1912–1914, asianajajana Helsingissä 1916, lähetystösihteerinä ja -neuvoksena Suomen Berliinin suurlähetystössä 1918 ja ulkoministeriön poliittisen osaston päällikkönä ja kansliapäällikkönä 1918–1921. Suomen Sahanomistajien yhdistyksen asiamies hän oli 1920–1921 ja toimitusjohtaja 1922–1940, Suomen Teollisuus-Hypoteekkipankin toimitusjohtaja hänestä tuli 1942. Wrede kuului moniin Suomen kansainvälisten kauppasuhteiden työryhmiin ja oli kauppasopimuskomitean jäsen 1932–1940 sekä ranskalais-suomalaisen kauppakamarin puheenjohtaja vuodesta 1935. Hän toimi myös muun muassa Telko Oy:n hallintoneuvoston puheenjohtajana vuodesta 1945 ja oli Suomen Valkoisen Ruusun ritarikunnan hallituksen jäsen ja rahastonhoitaja. Wrede julkaisi kunniamerkkejä käsittelevän kirjan Finlands utmärkelsetecken: en redogörelse för Finlands officiella och halvofficiella utmärkelse- och minnestecken vuonna 1946. Wreden puoliso vuodesta 1913 oli kreivitär Sigrid Elsa Armfelt (k. 1976). Kuvanveistäjä Carl Henrik Wrede (1890–1924) oli hänen veljensä. == Lähteet == * Luokka:Suomalaiset elinkeinoelämän vaikuttajat Luokka:Vuonna 1886 syntyneet Luokka:Vuonna 1952 kuolleet
Rose-Marie Pohjanmaan helmi

Rose-Marie Pohjanmaan helmi () on Lucien Hubbardin ohjaama ja käsikirjoittama yhdysvaltalainen mykkä draamaelokuva vuodelta 1928. Rose-Marien pääosia näyttelevät Joan Crawford ja James Murray. Elokuva perustuu Otto Harbachin Broadway-musikaaliin Rose-Marie vuodelta 1924. ==Näyttelijät== ==Tausta ja tuotanto== Alkuperäinen musikaalikomediana esitetty Rose-Marie sai ensi- iltansa 2. syyskuuta vuonna 1924 New Yorkin Broadwayn Imperial Theatressa. Näytelmää esitettiin 557 kertaa. Näytelmä suljettiin 16. tammikuuta vuonna 1926. Rose-Marien kuvaukset olivat alkaneet jo vuonna 1926, jolloin William Nigh oli ohjauksessa ja Renée Adorée pääosassa. Elokuva kuitenkin jäi keskeneräiseksi. Lucien Hubbard ja Edmund Goulding ottivat tuotannon haltuunsa pari vuotta myöhemmin ja korvasivat Adoréen Joan Crawfordilla. Rose-Marie kuvattiin paikan päällä Yosemiten kansallispuistossa 494 000 dollarin budjetilla; Rose-Marie oli budjettinsa puolesta keskivertoa kalliimpi MGM- tuotanto. Elokuva alun perin suunniteltiin kuvattavan Technicolorilla. ==Julkaisu ja vastaanotto== Rose-Marie sai ensi-iltansa kotimaassaan Yhdysvalloissa 11. helmikuuta 1928. Suomessa elokuva sai ensi-illan 25. helmikuuta vuonna 1929. Elokuva oli taloudellinen menestys; se tuotti Yhdysvalloissa 679 000 dollaria ja ulkomailla 293 000 dollaria. Yhteensä elokuva tuotti 972 000 dollaria. Rose-Marie myös sai kriitikoilta kiitettävän vastaanoton. ==Muut elokuvasovitukset== Rose-Marie on ensimmäinen kolmesta Metro-Goldwyn-Mayerin näytelmän elokuvasovituksesta; tunnetuin elokuvasovitus julkaistiin vuonna 1936 nimellä Rose Marie, jonka ohjasi W. S. Van Dyke. Vuoden 1936 versiossa pääosissa ovat Jeanette MacDonald ja Nelson Eddy. Kolmas ja viimeinen elokuvasovitus sai ensi-iltansa vuonna 1954 nimellä Rose Marie, jonka ohjasi Mervyn LeRoy. Vuoden 1954 version pääosia näyttelevät Ann Blyth ja Howard Keel. Kaikki kolme elokuvasovitusta sijoittuvat Kanadan erämaahan. ==Kadonnut elokuva== Rose-Marie on listattu kadonneeksi elokuvaksi, koska MGM hävitti vuoden 1928 Rose-Marien alkuperäiset kelat vuonna 1936 Rose Marien (1936) ilmestymisen aikaan. MGM:llä oli tuolloin tapana tuhota alkuperäiset elokuvasovitukset jos niistä tehtiin uudelleenfilmatisoinnit samalla nimellä. On todennäköistä, että Rose-Mariesta ei ole säilynyt yhtään kopiota tai kelaa. Elokuvasta on kuitenkin säilynyt paljon valokuvia. ==Lähteet== ==Aiheesta muualla== * * * Luokka:Vuoden 1928 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset kadonneet elokuvat Luokka:Metro- Goldwyn-Mayerin elokuvat
Fardeen Khan

Fardeen Khan (s. 8. maaliskuuta 1974 Mumbai, Maharashtra) on intialainen näyttelijä. Hän on näytellyt useissa Bollywoodin menestyselokuvissa, kuten komedioissa No Entry (2005), Heyy Babyy (2007) ja All the Best: Fun Begins (2009). Khan on näyttelijä Feroz Khanin poika. Hän meni naimisiin näyttelijä Mumtazin tyttären Natasha Madhvanin kanssa joulukuussa 2005. == Filmografia == Vuosi Elokuva Rooli Muuta 1998 Prem Agan Suraj Singh Parhaan miestulokkaan Filmfare Awards -palkinto 2000 Jungle Siddharth ”Siddhu” Mishra 2001 Pyaar Tune Kya Kiya Jai Bhatt Love Ke Liye Kuch Bhi Karega Rahul Kapoor Hum Ho Gaye Aapke Rishi Oberoi 2002 Kitne Door Kitne Paas Jatin Kuch Tum Kaho Kuch Hum Kahein Abhay Vishnu Pratap Singh Om Jai Jagadish Jai Batra 2003 Khushi Karan Roy Bhoot Sanjay Janasheen Lucky 2004 Dev Syed Ali Iqbal Ahmed Khan Fida Vikram Singh 2005 No Entry Shekhar Shaadi No. 1 Raj Mittal Ek Khiladi Ek Haseena Arjun Verma 2006 Pyare Mohan Pyare Aryan Sameer 2007 Just Married Abhay Sachdeva Heyy Babyy Al Darling Aditya Soman 2009 Jai Veeru Jai Acid Factory Romeo Life Partner Karan All the Best: Fun Begins Veer 2010 Dulha Mil Gaya Tej ”Donsai” Dhanraj == Lähteet == == Aiheesta muualla == * Luokka:Intialaiset näyttelijät Luokka:Vuonna 1974 syntyneet Luokka:Elävät henkilöt
Pariisi (elokuva)

Pariisi (; myös nimellä Shadows of Paris) on vuonna 1926 ensi-iltansa saanut Edmund Gouldingin ohjaama ja käsikirjoittama yhdysvaltalainen mykkä draamaelokuva, jonka pääosissa ovat Charles Ray ja Joan Crawford. Pariisi kertoo varakkaasta amerikkalaisesta (Ray), joka lomallaan Ranskassa rakastuu kabareetyttöön (Crawford). Metro-Goldwyn-Mayer toimi elokuvan tuotantoyhtiönä ja jakelijana. Pariisi sai ensi-iltansa Yhdysvalloissa 24. toukokuuta 1926. Suomessa elokuva julkaistiin 31. tammikuuta 1927. Elokuva tuotti maailmanlaajuisesti 367 000 dollaria, joista 275 000 dollaria Yhdysvalloissa. Pariisista on säilynyt muutamia kopioita. ==Näyttelijät== ==Lähteet== ==Aiheesta muualla== * * * Luokka:Vuoden 1926 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Edmund Gouldingin ohjaamat elokuvat Luokka:Metro-Goldwyn-Mayerin elokuvat
Canada Dry

Canada Dry on teksasilaisen Dr Pepper Snapple Groupin vuodesta 2008 lähtien omistama virvoitusjuomamerkki. Juoman keksi ja sitä kehitti ensin John J. McLaughlinin perhe vuosina 1904-1923. Jo yli vuosisadan ajan Canada Dry on tunnettu sen ginger alesta, vaikka yhtiö valmistaa myös useita muita virvoitusjuomia ja juomamiksereitä. Vaikka Canada Dryn onkin alkuperältään Kanadasta, sitä valmistetaan nykyään myös monissa muissa maissa ympäri maailmaa, esimerkiksi Yhdysvalloissa, Meksikossa, Kolumbiassa, Lähi-idässä, Euroopassa ja Japanissa. Tuotteen sana "Dry" (kuiva) viittaa siihen, että juoma ei ole makea (vrt. "kuiva viini"). Kun juoman alkuperäinen valmistaja John J. McLaughlin valmisti uutta virvoitusjuomaansa, se oli vähemmän makea kuin muut sittemmin saatavilla olleet ginger alet; lopputuloksena hän merkitsi sen "kuivaksi". ==Lähteet== Luokka:Virvoitusjuomamerkit Luokka:Pohjoisamerikkalaiset juomat
Elisabethin kirkko (Marburg)

Elisabethin kirkko (Elisabethkirche) on rakennettu Keski-Saksan Marburgiin vuosina 1235–1283 unkarilaisen Pyhän Elisabetin (s. 1207 – k. 1231) hautakappelin ympärille. Kirkko on vanhimpia goottilaista tyyliä edustavia Saksan kirkkoja, ja sen on sanottu olleen Kölnin tuomiokirkon esikuvana. Muodoltaan rakennus on ristikirkko.Saint Elisabeth´s Church, Turistiesite 2013 thumb|left|Pyhän Elisabethin patsaalla on kädessään kirkon pienoiskuva, jossa tornit ovat liioitellun korkeita. Keskiajalla kirkko oli pyhän Elisabetin muistolle omistettuna pyhiinvaelluskirkko, Saksalaisen ritarikunnan kokoontumispaikka sekä Hessenin maakreivien ja ritarien hautakirkko. Elisabethin hautakappeli on keskiajalla ollut kirkon tärkein osa. Alkuperäinen Elisabethin hauta oli omassa kappelissa suuressa ja värikkäässä sarkofagissa, jonka tekstit ylistävät Elisabethin ja Saksalaisen ritarikunnan kunniaa. Hautareliefi kuvaa Elisabethia Jeesuksen, Marian ja pyhimysten ympäröimänä kuolinvuoteellaan. Marburg muuttui uskonpuhdistuksessa luterilaiseksi, ja Elisabethin palvonta ja pyhiinvaellukset kirkkoon haluttiin lopettaa. Siksi hauta siirrettiin vuonna 1527 hautakappelista pois. Kirkon länsiportaalin yläpuolella on kuvattuna taivaan kuningatar Maria, joka oli myös Saksalaisen ritarikunnan suojelija. Marian molemmilla puolella on enkeli, ja ne asettavat Marian päähän taivaan kruunua. Viiniköynnös ja ruusunlehdet kuvaavat Jeesusta ja Mariaa. Amerikkalaiset miehittäjät ovat toisen maailmansodan jälkeen siirtäneet Kirkon pohjoiseen sivulaivaan ilman juhlamenoja Saksan presidentti Paul von Hindenburgin haudan, kun liittoutuneet halusivat poistaa Tannenbergin taistelun muistomerkin, jonka tuntumaan Hindenburg oli alun perin vuonna 1934 haudattu.Presidentti Hindenburgin hautapaikka; Helsingin kaupunginkirjaston kyselypalsta Kysy.fi ==Katso myös== * Elisabethenkirche, Basel * Pyhän Elisabetin kirkko (Bratislava) == Lähteet == == Aiheesta muualla == * Kirkon sivusto Elisabethkirche Marburg Luokka:Saksan kirkot Luokka:Hessenin rakennukset ja rakennelmat Luokka:Marburg Luokka:Kivikirkot
Aarne Rekola

Tyyko Aarne Johannes Rekola (29. huhtikuuta 1893 Vesilahti – 20. marraskuuta 1965 Helsinki) oli suomalainen juristi. Hän oli korkeimman hallinto-oikeuden hallintoneuvos 1938–1947, Helsingin yliopiston hallinto-oikeuden professori 1947–1952, finanssioikeuden professori 1947–1962.Otavan Iso tietosanakirja, osa 7, p. 402. Otava 1966. Hän oli siviilioikeuden dosentti 1941–1947, varadekaani 1947–1951 ja dekaani 1951–1960.Kuka kukin on 1954, s. 698. Runeberg.org. Hän toimi 1940–1960-luvulla kaikkiaan kahdeksan verotusta pohtineen komitean puheenjohtajana. Hänen poikansa oli ministeri Esko Rekola.Kuka kukin on 1978, s. 796. Runeberg.org. ==Lähteet== ==Aiheesta muualla== * Luokka:Suomalaiset oikeustieteilijät Luokka:Suomalaiset juristit Luokka:Helsingin yliopiston professorit Luokka:Vuonna 1893 syntyneet Luokka:Vuonna 1965 kuolleet Luokka:Suomalaiset professorit
Peter Erofejeff

Peter Erofejeff (s. 5. tammikuuta 1983) on suomalainen ammattilaisgolfari, joka nousi syksyllä 2012 miesten European Tourille läpäistyään kaikki kolme karsintavaihetta. Erofejeffin valmentajana toimii Matti Ojala. Kotiseurana on Paltamo Golf, ennen Espoon Golfseura. Erofejeff on 175 cm pitkä ja painaa 80 kg. Erofejeff tunnetaan yleisesti lempinimellä ”Patu”. Hän on kihloissa ja hänellä on avovaimonsa kanssa kaksi lasta. ==Lähteet== * Kotisivu (vanhentunut linkki) (Arkistoitu linkki Internet Archivessa 16.10.2016) ===Viitteet=== Luokka:Suomalaiset golfaajat Luokka:Vuonna 1983 syntyneet Luokka:Elävät henkilöt
Veikko Reinikainen

Veikko Olavi Reinikainen (4. kesäkuuta 1920 Helsinki – 30. huhtikuuta 1998 Vence, Ranska)Ermei Kanninen: Lakitieteen tohtori Veikko Reinikainen (maksullinen artikkeli) Helsingin Sanomat 8.5.1998. Viitattu 21.6.2018. oli suomalainen juristi ja yritysjohtaja, joka toimi kansainvälisen lääketeollisuuden johtotehtävissä 1960–1980-luvuilla. Reinikainen kirjoitti ylioppilaaksi 1940, osallistui talvisotaan rannikkotykistössä ja jatkosotaan saksalaisten yhteysupseerina Lapissa, suoritti ylemmän oikeustutkinnon 1946, sai varatuomarin arvon 1949 ja väitteli lakitieteen tohtoriksi 1956. Hän oli Helsingin yliopiston dosentti 1956–1985.Otavan Iso tietosanakirja, Otava 1966, osa 7, palsta 396 Reinikainen toimi Suomen Teollisuusliiton johtajana vuosina 1955–1960, Suomen Metalliteollisuusyhdistyksen toimitusjohtajana 1960–1962 ja Raision tehtaiden toimitusjohtajana 1962–1964, minkä jälkeen hän siirtyi ulkomaille. Hän oli vuosina 1965–1967 lääketeollisuusyhtiö Pfizerin Espanjan- tehtaiden johtajana ja sen jälkeen Pfizerin Saksan, Italian ja lopuksi koko Euroopan tehtaiden johtajana, vuosina 1972–1976 Revlonin lääketeollisuuden kansainvälisenä johtajana, vuosina 1976–1978 Synthélabon kansainvälisenä johtajana ja vuosina 1978–1983 Nestlén varajohtajana lääketeollisuuden toimialalla. Vuosina 1983–1994 Reinikainen johti omaa konsulttiyritystään Genevessä Sveitsissä. Hän oli kansainvälisen asianajajaliiton Association Internationale des Sciences Juridiquesin puheenjohtaja vuosina 1979–1980. ==Lähteet== Luokka:Suomalaiset oikeustieteilijät Luokka:Suomalaiset juristit Luokka:Suomalaiset yritysjohtajat Luokka:Vuonna 1920 syntyneet Luokka:Vuonna 1998 kuolleet
Oswald Renkonen

Oswald Renkonen (vuoteen 1940 Streng, 6. syyskuuta 1872 Heinola – 7. syyskuuta 1951 Helsinki) oli suomalainen lääkäri ja professori. Renkonen oli Helsingin yliopiston bakteriologian ja serologian ylimääräinen professori 1911–1921 ja professori 1921–1940 sekä lääketieteellisen tiedekunnan dekaani 1930–1940. Hänelle myönnettiin arkkiatrin arvo 1943. Renkonen oli Suomen sero- bakteriologisen tutkimuksen varsinainen aloittaja.Otavan Iso tietosanakirja, Otava 1966, osa 7, palsta 417 Renkosen puoliso oli Helena Emilia Brotherus. Heidän poikansa oli lääketieteen professori Olli Renkonen (1905–1986). Toinen poika Harry Osvald Renkonen (s. 1906) oli kirurgiaan erikoistunut lääkäri, jonka ensimmäinen puoliso oli kirjailija Santeri Ivalon tytär Taina Elinor Ivalo. Oswaldin pikkuveli oli kielitieteilijä ja professori Walter Renkonen. ==Lähteet== Luokka:Arkkiatrit Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Vuonna 1872 syntyneet Luokka:Vuonna 1951 kuolleet Luokka:Suomenruotsalaiset_henkilöt
Pesäpallon maailmancup 2009

Kuudes Pesäpallon maailmancup järjestettiin Porissa ja Harjavallassa 9.-12. heinäkuuta 2009. Mukana oli 11 joukkuetta viidestä eri maasta. == Tulokset == === Miehet === Joukkue O 3p 2p 1p 0p SJ AJ P 1\. 4 3 1 0 0 71 17 11 2\. 4 2 0 0 2 33 50 6 3\. 4 0 0 0 4 14 51 0 Ottelut 14 - 1 8 - 5 1 - 8 0 - 9 4 - 2 5 - 2 2 - 8 2 - 13 5 - 0 6 - 6 2 - 12 1 - 2¨ === Naiset === Joukkue O 3p 2p 1p 0p SJ AJ P 1\. 4 4 0 0 0 82 26 12 2\. 4 2 0 0 2 42 50 6 3\. 4 0 0 0 4 24 72 0 Ottelut 0 - 8 3 - 14 16 - 2 11 - 4 2 - 10 2 - 6 8 - 5 10 - 4 3 - 5 5 - 10 8 - 2 6 - 4 === Sekajoukkueet === Joukkue O 3p 2p 1p 0p SJ AJ P 1\. 4 4 0 0 0 80 28 12 2\. 4 3 0 0 1 64 32 9 3\. 4 2 0 0 2 53 44 6 4\. 4 1 0 0 3 38 77 3 5\. 4 0 0 0 4 11 65 0 Ottelut 2 - 14 2 - 6 4 - 8 1 - 7 10 - 3 19 - 4 10 - 0 5 - 2 1 - 13 8 - 9 4 - 0 15 - 3 6 - 8 3 - 15 4 - 3 14 - 7 1 - 12 1 - 9 0 - 5 2 - 6 == Lähteet == * Tulospalvelu Luokka:Pesäpallon maailmancup Luokka:Vuoden 2009 pesäpallo
Renkonen

Renkonen on suomalainen sukunimi, joka on muun muassa seuraavilla henkilöillä: * Olavi Renkonen (1907–1959), hyönteistutkija ja yliopettaja * Olli Renkonen ent. Streng (1905–1986), lääkäri, professori * Ossi Renkonen (1933–2011), biokemisti, professori * Oswald Renkonen ent. Streng (1872–1951), lääkäri, professori * Raili Halttu, oik. Renkonen (1909–2006), yleisurheilija * Walter Renkonen ent. Streng (1876–1959), kielitieteilijä, professori
Olli Renkonen

Karl-Olof (Olli) Renkonen, vuoteen 1940 Streng (21. toukokuuta 1905 Helsinki – 27. toukokuuta 1986 Helsinki) oli suomalainen lääkäri ja professori. Renkosen vanhemmat olivat professori, arkkiatri Oswald Renkonen ja Helena Emilia Brotherus ja puoliso vuodesta 1931 Helvi Kerttu Anttonen. Myös heidän pojastaan Olli-Veikosta (s. 1935) tuli lääkäri, ja heidän poikansa Ossi Renkonen (1933–2011) oli Helsingin yliopiston lipidikemian henkilökohtainen ylimääräinen professori. Olli Renkonen pääsi ylioppilaaksi Suomalaisesta normaalilyseosta 1923 ja valmistui filosofian kandidaatiksi 1926 ja lääketieteen lisensiaatiksi 1933. Lääketieteen ja kirurgian tohtoriksi hän väitteli 1935. Ennen sotia Renkonen työskenteli sekä lääkärinä eri sairaaloissa että Helsingin yliopistossa. Sotien aikana hän johti puolustusvoimien bakteriologista laboratoriota ja veripalvelua, sotilasarvoltaan Renkonen oli lääkintäeverstiluutnantti. Renkonen oli isänsä seuraaja Helsingin yliopiston bakteriologian ja serologian professorina 1942–1971.Otavan Iso tietosanakirja, Otava 1966, osa 7, palsta ==Lähteet== Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Vuonna 1905 syntyneet Luokka:Vuonna 1986 kuolleet
Ossi Renkonen

Ossi Renkonen (oik. Harry Mikko Oswald Renkonen, 7. toukokuuta 1933 Helsinki – 18. maaliskuuta 2011 Kemiö) oli suomalainen biokemisti ja Helsingin yliopiston lipidikemian henkilökohtainen ylimääräinen professori. Renkonen suoritti väitöskirjatutkimukseensa liittyvät työt 1954–1958 Baselin yliopistossa Sveitsissä Tadeusz Reichsteinin ohjauksessa ja valmistui filosofian tohtoriksi 1958. Hän toimi sero-bakteriologian laitoksen assistenttina Helsingissä 1958–1967 ja lukuvuoden 1967–1968 hän työskenteli tutkijana Harvardin yliopistossa Konrad Blochin laboratoriossa. Vuonna 1968 hänet nimitettiin lipidikemian henkilökohtaiseksi ylimääräiseksi professoriksi Helsingin yliopistoon. 1970-luvulla Renkosen tutkimuksen painopiste siirtyi hiilihydraattikemiaan. Vuodesta 1979 alkaen hän toimi Helsingin yliopiston biokemian laitoksella opetus- ja esimiestehtävissä ja vuodesta 1989 Biotekniikan instituutissa tutkijana. Arkkiatri Oswald Renkonen oli Ossi Renkosen isoisä ja professori Olli Renkonen hänen isänsä. == Lähteet == Luokka:Suomalaiset biokemistit Luokka:Helsingin yliopiston professorit Luokka:Vuonna 1933 syntyneet Luokka:Vuonna 2011 kuolleet Luokka:Suomalaiset professorit
Ragnar Gustafsson

Ragnar Gustafsson (14. syyskuuta 1890 Moloskovitsa, Venäjä California State Polytechnic University. Viitattu 28.4.2013.Geneanet. Viitattu 28.4.2013. – 9. tammikuuta 1970) oli suomalainen arkkitehti. Hän suunnitteli lähinnä Helsinkiin sekä muualle pääkaupunkiseudulle. Tunnetuin Gustafssonin piirtämistä rakennuksista oli vuonna 1999 purettu Suomen Väri- ja Vernissatehdas Oy:n entinen varastorakennus, joka viimeisinä vuosikymmeninään tunnettiin legendaarisena Lepakkoluolana.Miska Rantanen: Lepakkoluola. Lepakon ja liekkihotellin tapahtumia ja ihmisiä 1940-1999. Viitattu 28.4.2013. Vuonna 1934 hän laati Hagalundin kartanon omistaneen Arne Grahnin toimeksiannosta kartanon maille rakennetun Westendin huvilakaupunginosan asemakaavan.Katsaus Westendin historiaan (s. 3) Viitattu 28.4.2013. ==Lähteet== Luokka:Suomalaiset arkkitehdit Luokka:Vuonna 1890 syntyneet Luokka:Vuonna 1970 kuolleet
Pummola

Pummola (vatjaksi Pummal'a, ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilan eteläpuolella. Kylä oli olemassa 1500-luvulla ja 1600-luvun alussa oli suhteellisesti runsasväkinen. Vuonna 1848 kylässä oli 153 vatjalaista ja 26 savakkoa (yhteensä 179) ja vuonna 1901 183 henkeä (80 miestä ja 103 naista). Kylässä oli Iljan kappeli, kalmisto ja kylän lähellä Iilian ristit. ==Lähteet== * Ilmar Talve: Vatjalaista kansankulttuuria, Helsinki, 1981 ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Vatjalaiset Luokka:Kattilan kylät
Pussy (energiajuoma)

Pussy on brittiläisen Pussy Drinks Ltd:n valmistama energiajuoma. Huhtikuussa 2013 Advertising Standards Authority kielsi osan Pussyn mainoskampanjasta seksuaalisten viittauksien takia. Vuonna 2011 Pussya myytiin 3 000 eri myymälässä ympäri Britanniaa ja sitä vietiin 18 eri maahan. Yhdessä kuukaudessa myytiin jopa 200 000 tölkkiä. Juoman markkinoijina toimivat Tesco ja Selfridges. Huhtikuussa 2012 juoman myynnit olivat kohonneet 500 000 tölkin kuukausimyyntiin. ==Lähteet== Luokka:Energiajuomamerkit Luokka:Brittiläiset juomat
Raanala

Raanala (vatjaksi Raanala tai Lempola, ) on entinen vatjalaiskylä Leningradin alueen Jaaman piirissä Venäjällä. Kylä oli ilmeisesti olemassa jo 1500-luvulla. Vuonna 1848 kylässä oli 114 vatjalaista ja 89 savakkoa (yhteensä 203), vuonna 1901 255 asukasta (141 miestä ja 114 naista). Kylässä oli tunnettu Tšerikkommätši, kylän lähellä puro Iisi eja sekä kylästä länteen Tolbovkajoki. ==Lähteet== * Ilmar Talve: Vatjalaista kansankulttuuria, Helsinki, 1981 ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Vatjalaiset Luokka:Kattilan kylät
Bullet (energiajuoma)

Bullet on brittiläisen Sun Markin kehittämä energiajuoma, jota valmistetaan Belgiassa. Bulletin valmistus aloitettiin vuonna 2006, ja vuonna 2012 sitä myytiin 2,1 miljoonaa tölkkiä. Juomaa myydään yli sadassa maassa, ja se on voittanut neljänä vuotena peräkkäin arvovaltaisen Queen'sin palkinnon. Bullet- energiajuoman merkittävin markkinakilpailija on tällä hetkellä Red Bull. ==Lähteet== Luokka:Energiajuomamerkit
Baseballin Euroopan-mestaruuskilpailut 2007

Baseballin seniorien Euroopan-mestaruuskilpailut käytiin Espanjassa 7. - 16\. syyskuuta 2007. Mestaruuden voitti Alankomaat. Kilpailuihin järjestettiin karsintaturnaukset heinä-elokuussa 2006. Kaikkiaan 12 joukkuetta osallistui lopputurnaukseen. Turnaus oli samalla osa olympiakarsintaa. Turnauksen voittaja Alankomaat selviytyi suoraan Olympiaturnaukseen ja muut mitalistit Iso-Britannia ja Espanja saivat paikan Taiwanissa pelattavaan olympiakarsintaturnaukseen. Turnauksesta jäi pois Kreikan joukkue, koska maan liitto ei täyttänyt hallinnollisia ja taloudellisia velvoitteita. Kreikan tilalla pelasi Venäjän voittamassa karsintakilpailussa toiseksi sijoittunut Itävalta.Nieuwe tegenstander voor Nederland (nl) ==Alkulohkot== ===Lohko A=== joukkue Ot. V H AVG 5 5 0 1.000 6-3 14-2 11-0 - - align=left 5 4 1 .800 - - 6-1 8-7 10-0 align=left 5 3 2 .600 - 1-9 - - 4-1 align=left 5 0 5 .000 - - 1-2 (4-1) (6-2) align=left 5 2 3 .400 0-13 - 2-11 9-01 \- align=left 5 1 4 .200 0-22 - - 9-01 3-8 1Tšekin voitot Kroatiasta ja Itävallasta mitätöitiin myöhemmin ja tuomittiin vastustajien 9-0 -voitoiksi. Tällä ei ennättänyt olla vaikutusta sijoitusottelujen muodostumiseen. ===Lohko B=== joukkue Ot. V H AVG align=left 5 4 1 .800 12-8 - - 9-0 - align=left 5 4 1 .800 - 6-2 - 5-4 4-0 align=left 5 3 2 .600 3-4 - - 6-2 4-2 align=left 5 3 2 .600 6-0 4-6 1-5 - - align=left 5 1 4 .200 - - - 0-13 4-3 align=left 5 0 5 .000 7-10 - - 2-7 - ==Loppusarja C== joukkue Ot. V H AVG align=left 5 5 0 1.000 6-1 - - 18-0 - align=left 5 3 2 .600 - - 5-7 - - align=left 5 3 2 .600 8-10 - - - - align=left 5 3 2 .600 - - 3-11 7-1 - align=left 5 1 4 .200 - - - - - align=left 5 0 5 .000 - 7-10 5-8 - 0-10 Alkulohkoissa pelatut keskinäiset ottelut laskettiin mukaan loppusarjan taulukkoon. Ison-Britannian, Espanjan ja Saksan välinen järjestyi keskinäisissä otteluissa päästettyjen juoksujen perusteella. Isolla-Britannialla ja Espanjalla päästettyjä oli 7,50 yhdeksää vuoroa kohti, jolloin Iso-Britannia voitti hopeaa voitettuaan keskinäisen ottelun. Saksan RA/9 oli 8,00. ==Sijoitusottelut== Tšekki – Italia 2-7 Ukraina – Kroatia 1-2 Venäjä – Itävalta 7-2 ==Lopulliset sijoitukset== Sija Joukkue Vo Häv Kultaa 8 0 Hopeaa 5 3 Pronssia 6 2 4 6 2 5 4 4 6 3 5 7 4 2 Karsintoihin putosivat 8 3 3 9 1 5 10 1 5 11 1 5 12 Tsjechië teruggezet naar laatste plaats (nl) - Tšekki pudotettiin sijalle 12. sen käytettyä edustuskelvottomia pelaajia. 0 6 Euroopan mestari 2007 Alankomaat 20\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Brant Ust Paras syöttäjä (ERA) Nicolas Dubaut Paras syöttäjä (W-L) Stephen Spragg Paras lyöjä Brant Ust ==Lähteet== * Raportti kisoista 2007 Luokka:Vuoden 2007 baseball Luokka:Barcelonan urheilu
Henrik Renqvist (geofyysikko)

Henrik Renqvist (28. huhtikuuta 1883 Käkisalmi – 23. helmikuuta 1953 Helsinki)Kuolleita (myös kuolinilmoitus edellisellä sivulla) (maksullinen artikkeli) Helsingin Sanomat 25.2.1953, HS Aikakone. Viitattu 23.3.2018. oli suomalainen geofyysikko, Helsingin yliopiston geofysiikan dosentti vuodesta 1926. Hänelle myönnettiin vuonna 1949 professorin arvo. Renqvistin vanhemmat olivat filosofian maisteri Henrik Wilhelm Renqvist ja Karolina Lovisa Augusta Malmborg. Hän pääsi ylioppilaaksi 1901 Turun ruotsalaisesta yhteiskoulusta ja valmistui Helsingin yliopistosta filosofian kandidaatiksi 1905 sekä filosofian lisensiaatiksi ja tohtoriksi 1917.Ylioppilasmatrikkeli 1901, matrikkelinumero 27335 Renqvist oli vuosina 1919–1931 Merentutkimuslaitoksen talassologi, vuosina 1931–1946 Hydrografisen toimiston johtaja. Hän julkaisi tutkimuksia geodesian, hydrologian, merentutkimuksen ja seismologia aloilta.Otavan Iso tietosanakirja, Otava 1966, osa 7, palsta 421 Renqvist oli Suomen Maantieteellisen Seuran puheenjohtaja vuonna 1930. ==Julkaisuja== * Vedenkorkeushavaintoja Suomen rannikoilla, havaintoaineiston käsittely ja yhteenveto: Edv. Blomqvist ja Henrik Renqvist. Suomen tie- ja vesirakennusten ylihallituksen hydrografisen toimiston tiedonantoja; 1 * Tarkkavaakituksia Kokemäenjoen vesialueella vuosina 1911–1913, Suomen tie- ja vesirakennusten ylihallitus, 1915. * Kesäsateista ja niiden hydrologisista seurauksista Vantaan vesistön kahdella sivualueella: vuosina 1912–1914 toimitettujen havaintojen aiheuttamia ja niihin perustuvia tutkielmia. Suomen tie- ja vesirakennusten ylihallituksen hydrografinen toimisto, 1917. * Päivittäiset vedenkorkeushavainnot 1913–1920 Suomen rannikoilla. Merentutkimuslaitos, 1922 * Finlands jordskalv. Societas geographica Fenniae, 1930. * Water level records from Finland previous to 1913, Merentutkimuslaitos, 1931. ==Lähteet== Luokka:Suomalaiset geofyysikot Luokka:Suomalaiset professorin arvonimen saaneet Luokka:Vuonna 1883 syntyneet Luokka:Vuonna 1953 kuolleet
Purppurasinikka

Purppurasinikka (Sialia mexicana) on rastaiden heimoon kuuluva varpuslintu. ==Tuntomerkit== Purppurasinikka on 16–19 cm pitkä ja se painaa 24–31 grammaa. Koiraan höyhenpuku on kiiltävänsininen, mutta sillä on ruosteenoranssi rinta, kyljet ja yläselkä. Naaras on harmaampi ja sillä on himmeänoranssi rinta ja sinistä sävyä pyrstössä ja siivissä. ==Levinneisyys== Purppurasinikkaa tavataan Meksikossa, Yhdysvaltojen länsiosissa ja Kanadan lounaisosissa. Vuoristoissa pesivät linnut siirtyvät talveksi alemmaksi ja osa muuttaa etelämmäksi. Osa kannasta talvehtii pesimäseuduillaan. Purppurasinikka on luokiteltu elinvoimaiseksi lajiksi. ==Elinympäristö== Purppurasinikka elää avoimissa metsissä ja metsänreunoilla. Se tulee toimeen myös hakatuissa metsissä, jos alueelle on jäänyt pesimiseen sopivia kuolleita puita. ==Lisääntyminen== Purppurasinikka tekee pesänsä puunkoloon tai linnunpönttöön. Se voi pesiä myös rakennuksissa tai vanhoissa pääskyjen mutapesissä. Naaras rakentaa pesän lähes kokonaan yksin. Naaras munii 2–8 munaa, joita haudotaan 12–17 päivää. Poikaset pysyvät pesässä 18–25 päivää. ==Ravinto== Kesäisin purppurasinikka käyttää ravinnokseen pääasiassa hyönteisiä. Talvisin se syö enimmäkseen hedelmiä ja siemeniä, mutta osaksi myös hyönteisiä. ==Lähteet== Luokka:Rastaat
Sydämen ääni (elokuva)

Sydämen ääni () on Monta Bellin ohjaama ja Louis B. Mayerin tuottama yhdysvaltalainen mykkä romanttinen draamaelokuva vuodelta 1925. Sydämen äänen pääosassa on Norma Shearer, joka näyttelee kaksoisroolia. Sydämen äänen käsikirjoitti Alice D. G. Miller Adela Rogers St. Johnsin tarinan pohjalta. Metro-Goldwyn-Mayer – silloinen Metro-Goldwyn Pictures Corporation – toimi elokuvan tuotantoyhtiönä ja jakelijana. Elokuva sai Yhdysvaltain ensi-illan 23. helmikuuta vuonna 1925. Suomessa elokuva sai ensi-iltansa 4. tammikuuta vuonna 1926. Ilmestyessään Sydämen ääni sai ylistävät arvostelut kriitikoilta. Sydämen ääni julkaistiin DVD:lle Yhdysvalloissa 19. tammikuuta vuonna 2010. ==Juoni== Sydämen ääni kertoo nuoresta miehestä, jonka täytyy valita kahden naisen väliltä, jotka ovat molemmat rakastuneet häneen. Toinen naisista on köyhä katujen kasvatti ja toinen hienostunut seurapiirikaunotar. ==Näyttelijät== ==Lähteet== ==Aiheesta muualla== * * * Luokka:Vuoden 1925 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Melodraamat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Matikylä

Matikylä tai Mati (vatjaksi Mattija, Mative tai Mattiva, ) on entinen vatjalaiskylä Leningradin alueen Jaaman piirissä Venäjällä. Se sijaitsee Syväjärven ja Paapinajärven välisen kannaksen itäpuolella, Kattilasta länteen. Kylä oli olemassa 1500-luvulla, vaikka se maakirjan mukaan oli vuosina 1618-1623 melkein autio. Vuonna 1848 kylässä oli 90 ja 1900-vuosisadan alussa 157 asukasta (78 miestä ja 79 naista). Vuonna 1942 kylässä oli 18 taloa, silloin se oli kuin ulkoilmamuseo ja säilynyt täysin ehjänä.I. Talve. "Matka vatjalaisiin 1942". Inkerin teillä. SKS, 1990 Matissa oli kappeli, pyhä Iilian lähde, uhripaikka (čivireukko) ja sieltä mainitaan myös Isimäči. Kylän lähellä oli muitakin lähteitä ja Pihkumäči sekä keinumäki (L'ekku-mäči) ja hautausmaa (kalmoot), jossa kasvoi iso mänty (kalmapihko). Hautausmaa oli Matin, Korvettulan ja Korovaisin kylien yhteinen. ==Lähteet== * Ilmar Talve: Vatjalaista kansankulttuuria, Helsinki, 1981 ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Vatjalaiset Luokka:Kattilan kylät
Untova

Untova () on kylä Leningradin alueen Jaaman piirin Kattilan kunnassa Venäjällä. Se sijaitsee Sumajoen varrella 7 kilometriä Kattilan taajamasta pohjoiseen. Kylässä on 20 asukasta (vuonna 2010). Vatjalaiseen Toldogan pogostaan kuulunut kylä mainitaan mahdollisesti nimellä Vvilujevo Novgorodin Vatjan viidenneksen verokirjassa vuonna 1499/1500. Ruotsalaisten 1600-luvun alussa laatimassa maakirjassa se esiintyy muodossa Vndoleua. Peter von Köppenin mukaan vuonna 1848 Untovassa asui 104 vatjalaista. Kylä tunnettiin vatjaksi Undovan lisäksi nimellä Illo. Kylässä puhuttiin vatjaa vielä 1920-luvulla . Untovan talonpojat olivat 1860-luvulle saakka tilanomistajien maaorjia . Myöhemmin he kuuluivat kyläkuntana Kattilan volostiin. Vuonna 1899 kylässä oli 130 asukasta, joista 118 oli ”suomalaisia”, 8 venäläisiä ja 4 ”sekoittuneita”. Uskonnoltaan he olivat kaikki ortodokseja. Neuvostoaikana Untova muodosti aluksi oman kyläneuvoston. Vuodesta 1930 lähtien se kuului Kattilan kyläneuvostoon. ==Lähteet== Luokka:Kattilan kylät Luokka:Jaaman piiri Luokka:Leningradin alueen kylät ja taajamat Luokka:Vatjalaiset
Pihlaala

Pihlaala (vatjaksi Pihl'al'a, ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilan eteläpuolella. Kylä mainitaan jo vuonna 1591 (Pilelä). 1600-luvun alussa kylä oli Kattilan jälkeen runsasväkisin. Vuonna 1848 kylässä oli 450 asukasta (442 vatjalaista ja kahdeksan savakkoa), ja vuonna 1901 454 henkeä (214 miestä ja 240 naista). V. Alavan mukaan silloin kylä oli puoleksi vatjalainen ja puoleksi venäläinen. Kylässä oli Iilian tsasouna. ==Lähteet== * Ilmar Talve: Vatjalaista kansankulttuuria, Helsinki, 1981 ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Vatjalaiset Luokka:Kattilan kylät
Korvettula

Korvettula (vatjaksi Kõrvõttul'a, ) on entinen vatjalaiskylä Leningradin alueen Jaaman piirissä Venäjällä. Se sijaitsee Kattilasta lounaaseen. Kylä oli olemassa 1600-luvulla. Vuonna 1848 kylässä oli 75 ja vuonna 1901 108 asukasta (60 miestä ja 48 naista). Kylässä oli tunnettu Iiliän tammi, uhrilähde (kupol'o-lähe), uhrikaivo (kupula-kaivo) ja uhripaikka (čivirõukko) sekä Iiliän puro (Iliä-õja). Kylän lähellä oli Pihkuzikkomäči ja Karnamäči -nimiset mäet. ==Lähteet== * Ilmar Talve: Vatjalaista kansankulttuuria. Helsinki, 1981. ===Viitteet=== Luokka:Leningradin alueen kylät ja taajamat Luokka:Vatjalaiset Luokka:Kattilan kylät
Åke Svanstedt

Åke Svanstedt (s. 18. marraskuuta 1958 Attmar) on ruotsalainen raviohjastaja ja -valmentaja. Hän Olle Goopin ja Stig H. Johanssonin jälkeen Ruotsin kaikkien aikojen kolmanneksi voitokkain raviohajastaja.Kurt Anderssons Travsida. Viitattu 28.4.2013. Svanstedt on vuonna 1977 alkaneella urallaan ajanut yhteensä yli 6 000 voittoa ja hänen ohjastamiensa hevosten palkintosumma kohoaa yli 57 miljoonaan euroon. Ruotsin voitokkain ohjastaja hän on ollut vuosina 1994 ja 1998.Allsvanska Champions från 1923. Viitattu 28.4.2013. Svanstedilla on yli 200 hevosen valmennustalli Varan kunnassa Länsi-Götanmaalla.Svensk Travsport. Viitattu 28.4.2013. Hänen kotiratansa on Varan naapurikunnassa Skarassa sijaitseva Axevalla. Aikaisemmin Svanstedt vaikutti Bergsåkerin raviradalla Sundsvallissa vuoteen 2001 saakka. Lempinimellä Kung-Åke (Kuningas Åke) tunnettu Svanstedt on urallaan saavuttanut useita suurkilpailuvoittoja Ruotsin ja Pohjoismaiden lisäksi myös muualla Euroopassa. Tunnetuimpia hänen valmennuksessaan olleita hevosia ovat olleet muun muassa kaksinkertainen European Grand Circuitin voittaja Zoogin sekä Elitloppet-voittajat Gidde Palema ja Torvald Palema. Suomessa Svanstedt on ohjastanut muun muassa Suur-Hollola-ajon sekä Finlandia-ajon voitot. == Lähteet == *Åke Svanstedt AB:n kotisivut ===Viitteet=== Luokka:Ruotsalaiset raviohjastajat Luokka:Ruotsalaiset ravivalmentajat Luokka:Vuonna 1958 syntyneet Luokka:Elävät henkilöt